text: Medicin i svin giver gult kort
  21 november 2011 kl. 10.38
  De Syd- og Sønderjyske svineproducenter risikerer at få et gult kort, hvis de fylder for meget medicin i deres svin.
  Landmænd risikerer nu igen at få et gult kort af Fødevarestyrelsen, hvis de bruger for meget anitibiotika til deres svin. 
  På grund af en systemfejl har der været en pause i uddelingen af advarsler.
  At der nu igen skal uddeles gule glæder formanden for Sydvestjysk Landboforening, Claus Christensen.
  - Vi har været tilhængere af gult kort-ordningen, siden den kom til verden, og det er fordi, vi gerne vil være med til at sænke vores medicinforbrug, siger han til P4-Esbjerg.
  Sidste gang blev der uddelt 48 gule kort til de Syd-og Sønderjyske svineproducenter.
  Claus Christensen tror, at der vil blive uddelt færre kort denne gang.
  - Medicinforbruget er faldet, og det må også betyde, at antallet af gule kort også bliver lidt mindre, siger han til P4-Esbjerg.
  